ઇ-પુસ્તક વિશે અક્ષરનાદના વિચારો અને એ અંતર્ગતનું કામ પહેલેથી જ બહુ સ્પષ્ટ રહ્યા છે, લેખનને સીમાઓની બહાર અન્ય માધ્યમો દ્વારા પણ વાચકો સુધી પહોંચાડવાનો એ સંદેશ ધ્રુવભાઈ જેવા સમર્થ લેખક કરી રહ્યા છે, પુસ્તકને ફક્ત ઈ-બુક તરીકે પ્રસિદ્ધ કરીને તેમણે ઇ-પુસ્તકના વિશ્વમાં એક નવી પહેલ કરી છે અને આ શરૂઆત અનેક લેખકોને આગળ આવવા પ્રેરણા આપશે એ ચોક્કસ. ગુજરાતી ઇ-સાહિત્ય ક્ષેત્રે એક નવો પાયો નાંખવાની દિશામાં આ પ્રથમ પગલું છે. વાંચકોને પુસ્તકો ઉપલબ્ધ કરાવવાની રીતમાં જો આવા પરિવર્તન કરવામાં નહીં આવે તો ‘પુસ્તક-વાંચન’ની પ્રથા કદાચ નાશ પામે અવું બને. ધ્રુવભાઈ અને ન્યૂઝહન્ટનું આ પગલું અત્યંત સરાહનીય અને પ્રોત્સાહક છે.